"Terrorismoarekin bukatzeagatik bakarrik, gobernu honetan jardutea merezi izan du"
Channel: Irekia-EJGV
Date: 13/01/2012

Patxi Lópezek berriz esan du bere gobernuak legealdia bukatuko duela, eta bere gobernuaren "amaiera hurbila" iragartzen zuten "profeziak faltsuak" zirela azpimarratu du

Lehendakariaren arabera, Euskadiko lehenengo gobernu sozialista, "milaka euskal herritarrekin batera, Euskadin azken 30 urteotan egon den aldaketarik handienaren protagonista" izan da. "Egungo Jaurlaritzarekin, azkenean ere, Euskadin askatasunaren garaia hasi zela gogoratuko da etorkizunean", erantsi du. Horren harira, lehendakariak iragarri du etzi sailburuordeen eskoltak kenduko direla. Lehendakariak azaldu du bere gobernuak 2012rako dauzkan lehentasunak bakea finkatzea, euskal ekonomiaren hazkuntza sustatzea eta herrialde moderno baten oinarriak jartzea direla.